Tenismanul italian Jannik Sinner l-a învins vineri, la Miami Open, pe jucătorul rus Daniil Medvedev, şi s-a calificat în finala turneului.
Jannik Sinner (22 de ani, locul 3 ATP), favoritul numărul 2 al turneului Miami Open, l-a învins vineri, în două seturi, 6-1, 6-2, pe jucătorul rus Daniil Medvedev (28 de ani, locul 4 ATP), favoritul numărul 3, după numai o oră şi 9 minute de joc
Meciul a fost o reeditare a finalei de la Australian Open, când s-a impus tot italianul..
Sinner s-a calificat în finala turneului din Florida, urmând să joace ]n ultimul act cu bulgarul Grigor Dimitrov (Bulgaria), care l-a ]nvins pe Alexander Zverev (Germania).
După ce a fost bătut măr de Sinner, Medvedev a declarat: "Ei bine, cred că Jannik joacă așa deja de ceva timp. Și din nou, nu sunt prea multe de spus... știți, am putea vorbi ore întregi aici, dar în cele din urmă eu nu am jucat suficient de bine, el a jucat bine și a câștigat ușor. Acesta este sfârșitul poveștii, ca să fiu sincer".